google/wiki40b huggingface dataset:
Kongres Nasional Parti Keadilan Rakyat 2006

Kongres Nasional Parti Keadilan Rakyat 2006 diadakan selama 3 hari mulai 5 September 2006 di dewan besar Hotel Equatorial .Lebih 2000 perwakilan dan pemerhati hadir bagi mendengar amanat Penasihat PKR, Datuk Seri Anwar Ibrahim.
Timbalan Presiden PKR ialah Dr Syed Husin Ali merasmikan kongres Angkatan Muda Keadilan dan Wanita Keadilan pada hari Jumaat.
Kongres ini membincangkan keazaman tinggi untuk mencatatkan kemenangan dalam PRU12, yang dijangka diadakan lebih awal.PRU12 diharapa dapat menebus kekecewaan PRU11. PRU12 adalah pesta demokrasi' yang PKR anggap tidak demokratik.
Anwar Ibrahim dibebaskan dari Penjara Sungai Buluh pada 2004 dan PKR brjaya memecah monopoli Barisan Nasional (BN) dalam [[Pilihan raya negeri Sarawak 2006. PKR diterajui oleh Datin Seri Dr Wan Azizah Wan Ismail menang 1 kerusi di Sarawak.
Kritikan berterusan Tun Dr Mahathir Mohamad terhadap kepimpinan Perdana Menteri Abdullah Ahmad Badawi memberi harapan cerah kepada PKR.
Kerajaan BN juga tidak membuat pensempadanan semula kawasan pilihan raya. Ini akan menghadkan peluang BN mengeksploitasi demografi pengundi bagi meraih kemenangan besar seperti PRU11.
Perwakilan menegur Majlis Pimpinan Tertinggi (MPT) yang kurang turun padang. Mereka jangan menjadi elitis, enggan turun ke bawah.
Biro politik PKR menyediakan sistem pemantauan pengundi berkomputer atau "Sismep 12" bagi menangani masalah pengundi hantu.
Laporan konprehensif PKU11 bagi menekan kerajaan menerima cadangan membawa masuk pemerhati antarabangsa dalam PRU12 nanti.
Perwakilan Cina dan India dalam PKR semakin dirasakan.Antara yang hadir ialah wakil rakyat Padungan di Sarawak, Dominic Ng dan Datuk KS Nallakaruppan. Kehadiran ahli korporat Tan Seri Abdul Khalid Ibrahim turut menyuktik semangat baru. Khalid ditugaskan merangka rancangan ekonomi Barisan Alternatif sebagai pilihan kepada Misi Nasional yang dipelopori oleh Abdullah.
Wakil pelajar IPTA dan NGO turut dijemput naik ke pentas.
Pemimpin lama yang merajuk seperti Saifuddin Nasution dan Abdul Rahman Osman telah dibawa kembali ke dalam parti. Semua pejuang reformasi perlu kembali merapatkan barisan bagi menumbangkan BN yang berkuasa selama 49 tahun.
Naib Presiden parti PKR, Azmin Ali menyatakan seorang Anwar Ibrahim tidak cukup.Semua ahli PKR mesti menjadi Anwar Ibrahim di kawasan masing-masing.
Fuziah Salleh selaku ketua Wanita Parti Keadilan Rakyat (PKR) menyentuh tentang kompleks belih belah tidak selamat untuk wanita. Wanita terdedah kepada peragut, didera dan diserang secara seksual, dirogol, malah dibunuh. Kadar jenayah meningkat 11.3 %. Perdagangan wanita telah membuatkan wanita seperti barangan dan objek nafsu, yang merupakan manifestasi perhambaan zaman moden.
Kampung Paya Kerchut, Jitra

Poskod

Poskod yang digunakan di Kampung Paya Kerchut, Jitra, Kedah adalah 06000.
Bandar Sunggala

Bandar Sunggala adalah sebuah kem di daerah Port Dickson, Negeri Sembilan, Malaysia.
Buata, Atinggola

Poskod

Poskod yang digunakan di Buata adalah 96253. Terdapat 16 buah desa di dalam daerah kecamatan Atinggola.
Kristiani Herrawati

Keluarga dan pendidikan

Ani dilahirkan pada 6 Julai 1952 di Yogyakarta, merupakan anak ketiga daripada tujuh beradik dan anak kepada pasangan suami isteri Leftenan Jeneral (Purn) Sarwo Edhie Wibowo dan Hj. Sunarti Sri Hadiyah. Beliau berkahwin dengan Susilo Bambang Yudhoyono pada 30 Julai 1976, ketika Susilo Bambang Yudhoyono baru saja dilantik sebagai pegawai TNI dan menjadi lulusan terbaik. 
Beliau mengambil Jurusan Kedoktoran di Universiti Kristian Indonesia (bahasa Indonesia: Universitas Kristen Indonesia), tetapi pada tahun ketiga meninggalkan bangku kuliah kerana bernikah dengan Susilo. Ani kemudian melanjutkan pelajarannya di Universiti Merdeka (bahasa Indonesia: Universitas Merdeka) dan mendapat Sarjana dalam Sains Politik pada tahun 1998.

Kerjaya

Beliau pernah memegang jawatan Naib Ketua Umum DPP Parti Demokrat, dan juga aktif dalam kegiatan sosial di Persit Kartika Chandra Kirana (Persatuan Isteri Tentera), Dharma Pertiwi dan Dharma Wanita selama Susilo menjawat sebagai Menteri Perlombongan dan Tenaga (bahasa Indonesia: Menteri Pertambangan dan Energi) pada zaman Pemerintahan Abdurrahman Wahid dan Menteri Koordinator Politik dan Keamanan pada zaman Pemerintahan Megawati Soekarnoputri.
Berikutan pemilihan suaminya kepada jawatan presiden, dia menganjurkan kempen imunisasi polio dan Mobil Pintar (Smart Cars), iaitu van yang diisi dengan buku untuk dibaca oleh kanak-kanak.

Delias kristianiae

Ani juga mendapat penghormatan apabila sejenis spesies kupu-kupu di Papua, Delias kristianiae dinamakan bersempena namanya.

Kehidupan peribadi

Ani adalah penggemar dalam berkebun dengan kecenderungan tertentu terhadap orkid, dan sebagai sebahagian daripada tradisi diplomatik, pelbagai orkid di Singapura dinamakan sempena namanya. Pada hari lahirnya ke-61, beliau melancarkan dua buah buku mengenai pengumpulan botani di Istana Cipanas dan beberapa Taman Botani Indonesia serta beberapa gambarnya dimasukkan.

Kematian

Ani meninggal dunia akibat leukemia pada 1 Jun 2019, selepas menjalani rawatan selama hampir empat bulan di Hospital Universiti Nasional, Singapura. Dia berusia 66 tahun.
Pemangsa puncak

Pemangsa puncak (juga dikenali sebagai pemangsa alfa, apeks, mercu atau super) ialah pemangsa dengan tiada pemangsa miliknya, terletak di puncak rantai makanannya. Ahli zoologi mentakrifkan pemangsaan sebagai pembunuhan dan pemakanan organisma lain (yang secara umumnya mengecualikan parasit dan kebanyakan bakteria). Dalam konteks ini, "pemangsa puncak" biasanya ditakrifkan dalam istilah dinamik trofik. Spesies pemangsa puncak menguasai aras trofik tertinggi dan mempunyai peranan penting dalam mengekalkan kesihatan bagi ekosistemnya. Satu kajian jaringan makanan marin mentakrifkan pemangsa puncak sebagai lebih daripada aras trofik empat. Konsep pemangsa puncak biasa digunakan dalam pengurusan hidupan liar, pemuliharaan, dan ekopelancongan.
Rantai makanan kerap jauh lebih pendek di darat, dengan puncak rantai makanan terhad kepada aras trofik ketiga, kerana pemangsa begitu seperti kucing besar, buaya, dubuk, serigala, atau ular konstriktor besar memangsakan herbivor besar. Pemangsa puncak tidak perlu menjadi hiperkarnivor. Contohnya, beruang perang Amerika Utara dan manusia ialah pemangsa puncak dan merupakan omnivor.
Bengel

Bengel merupakan sebuah kawasan perbandaran terletak di daerah Bernkastel-Wittlich, Rhineland-Palatinate, Jerman.
Saint-Omer-en-Chaussée

Saint-Omer-en-Chaussée ialah sebuah komun di jabatan Oise di utara Perancis, wilayah Picardy.
Kalium ferisianida

Penghasilan

Kalium ferisianida dihasilkan dengan melalukan gas klorin terhadap larutan kalium ferosianida.

Kegunaan

Sebatian ini biasanya digunakan dalam cetakan biru dan sianotip dalam bidang fotografi. Selain itu, kalium ferisianida juga digunakan untuk menguatkan besi dan merupakan sebuah agen pengoksidaan lemah dalam kimia organik.
Kalium ferisianida juga digunakan dalam larutan penunjuk feroksil bersama fenolftalein untuk mengesan ion Fe²⁺ bagi tujuan pengesanan pengoksidaan besi yang membawa kepada pengaratan. Larutan tersebut bertukar warna ke biru (biru Prusia) dengan kehadiran ion tersebut.

Biru Prusia

Pigmen biru Prusia yang digunakan dalam cetakan biru dihasilkan melalui tindak balas kalium ferisianida dengan garam ion ferus (Fe²⁺) selain daripada tindak balas kalium ferosianida dengan garam ion ferik (Fe³⁺).
Mekanisme tindak balas

Dalam kimia, mekanisme tindak balas ialah tindak balas langkah demi langkah asas oleh perubahan kimia secara keseluruhan.
Mekanisme kimia adalah suatu teoretis teori yang cuba untuk menerangkan dengan terperinci apa yang berlaku pada setiap peringkat tindak balas kimia keseluruhan. Langkah terperinci tindak balas tidak dapat dilihat dalam kebanyakan kes. Mekanisme yang diajukan dipilih karena termodinamiknya dapat dilaksanakan, dan mempunyai dukungan eksperimental dalam intermediet terisolasi (lihat bahagian berikutnya) atau ciri-ciri kuantitatif dan kualitatif lain reaksi. Ia juga menggambarkan setiap reaktif perantaraan, kompleks yang diaktifkan, dan keadaan peralihan, dan bon mana yang dipecah (dan dalam urutan apa), dan yang mana bon terbentuk (dan dalam urutan apa). Mekanisme yang lengkap juga mesti menjelaskan alasan untuk reaktan dan pemangkin yang digunakan, stereokimia yang diperhatikan dalam reaktan dan produk, semua produk yang terbentuk dan jumlah masing-masing.
Kaedah elektron atau panah menolak sering digunakan dalam menggambarkan mekanisme tindak balas; contohnya, lihat ilustrasi mekanisme pemeluwapan benzoin dalam bahagian contoh berikut.
Mekanisme tindak balas juga mesti menjelaskan urutan molekul yang bertindak balas. Sering kali apa yang kelihatan sebagai penukaran satu langkah sebenarnya adalah tindak balas pelbagai langkah.
Tenali

Demografik 2001

Menurut bancian India pada tahun 2001, Tenali memiliki bilangan penduduk seramai 149,839. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Tenali memiliki kadar pendidikan (kebolehan membaca) 67%, melebihi kadar purata kebangsaan 59.5%; dengan 54% lelaki dan 46% wanita mampu membaca. 10% dari populasi berusia di bawah 6 tahun. (2001)
Samastipur

Demografik 2001

Menurut bancian India pada tahun 2001, Samastipur memiliki bilangan penduduk seramai 55,590. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Samastipur memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 58% lelaki dan 42% wanita mampu membaca. 14% dari populasi berusia di bawah 6 tahun. (2001)
Kubu Middleburg

Sejarah

Selepas kejatuhan Portugis di Melaka pada tahun 1641 diatas tangan Belanda, pihak Belanda telah membuat percaturan baru bagi memastikan pemilikan dan keselamatan Melaka sentiasa berada dibawah penguasaannya. Mereka telah membangunkan lebih banyak dinding pertahanan bagi melindungi Melaka dari ancaman musuh. Salah satu kubu terhebat mereka ketika itu adalah Kubu Middleburg, keunikan kubu ini terletak pada aras binaannya yang lebih tinggi di tebing muara Sungai Melaka. Ini memberi peluang kepada mereka menyekat kedatangan musuh khususnya melalui jalan sungai dan muara laut. Pembinaan Kubu Middleburg telah dimulakan pada tahun 1660.
Kampung Dalam Kota, Wakaf Bharu

Poskod

Poskod yang digunakan di Kampung Dalam Kota, Wakaf Bharu, Kelantan adalah 16250.
Deskera

Sejarah

Deskera ditubuhkan pada tahun 2008 oleh Shashank Dixit (Syarikat itu telah dilancarkan secara rasmi pada tahun 2006 sebagai permulaan di Lembah Silikon).
Pada akhir Disember 2015, syarikat telah membuat dokumen tawaran awal untuk penyenaraian di Catalist.
Pada bulan Mei, 2016 telah melancarkan program pembangunan kemahiran teknologi ERP Cloud untuk PKS India dan pelajar dari institusi pendidikan.
Pada awal musim panas 2016, perisian Deskera ini Enterprise Resource Planning (ERP) dibenarkan PKS untuk mendapatkan pinjaman. Dengan bantuan Deskera ERP, perusahaan boleh memohon pinjaman jika perisian Deskera ini disepadukan dengan sistem bank. Perisian ini juga akan menyelesaikan isu-isu seperti NPAs atau pinjaman lapuk dan kekurangan dana untuk PKS.

Pengiktirafan

Pada bulan Oktober 2015, Deskera telah dianugerahkan 2015 Amalan Terbaik Frost & Sullivan Asia Pasifik Anugerah Asia Tenggara Kepimpinan Pasaran untuk Permohonan Perniagaan Integrated sebagai Khidmat (BPaaS).
Petroleum Sarawak Berhad

Kerjasama antarabangsa

PETROS menandatangani satu memorandum persefahaman (MOU) dengan Petrotel Energy Oman LLC “untuk jelajah kebarangkalian operasi bersama untuk menbina sektor ke hilir minyak dan gas di Sarawak”.
Sultan Asyaidis Syarif Ibrahim Abdul Jalil Khaliluddin

Sultan Asyaidis Syarif Ibrahim Abdul Jalil Khaliluddin merupakan sultan kelapan dalam turutan sultan-sultan Kerajaan Siak Sri Indrapura. Baginda memerintah dari tahun 1810 sehingga 1815. Baginda merupakan putera Sultan VII yang bernama Ibrahim. Beliau mangkat pada tahun 1815 dan digelar Marhum Mempura Kecil.
Parakan Muncang

Poskod

Poskod yang digunakan di Parakan Muncang adalah 16650. Terdapat buah desa di dalam daerah kecamatan Nanggung.
Afyonkarahisar

Afyonkarahisar atau Afyon ialah sebuah bandar yang terletak di bahagian tengah Turki, dan merupakan ibu kota Provinsi Afyon. Penduduknya berjumlah seramai 170 455 orang (bancian 2008).
Mohd Ramli Bin Hj Md.Kari

Dr Mohd Ramli Md Kari adalah ahli politik Malaysia berbangsa Melayu dari Parti Islam Se-Malaysia. Beliau merupakan bekas Ahli Dewan Undangan Negeri (ADUN) Senggarang, Johor bertanding di atas tiket PAS. Di peringkat parti, beliau merupakan Ahli Jawatankuasa PAS Kawasan Batu Pahat.

Pendidikan

Beliau mendapat pendidikan awal  di Sekolah Kebangsaan Sri Tengah, Yong Peng. Kemudian bersekolah menengah di Yong Peng dan di Alor Gajah, Melaka dan seterusnya ke Kolej Melayu Kuala Kangsar hingga ke tahun 1970.
Beliau selanjutnya melanjutkan pelajaran di bidang perubatan di Universiti Malaya dan lulus dengan Ijazah Sarjana Muda Perubatan dan Pembedahan pada tahun 1978.
Karangharja, Pagelaran

Poskod

Poskod yang digunakan di Karangharja adalah 43266. Terdapat buah desa di dalam daerah kecamatan Pagelaran.
Sekolah Kebangsaan Seri Pengkalan

Sejarah

Sekolah Kebangsaan Seri Pengkalan telah ditubuhkan pada tahun 1955 di atas sebidang tanah yang terletak di Parit Kuda, Semerah, Batu Pahat. Tanah tersebut dibeli daripada Tuan Haji Jaafar bin Ain yang merupakan pemilik tanah.
Pembinaan sekolah ini mendapat kerjasama daripada penduduk setempat yang sama-sama menyumbang tenaga dan wang ringgit bagi memastikan projek yang ingin dilaksanakan berjalan lancar. Dalam projek yang dirancang, penduduk telah melantik Cikgu Haji Jasmon bin Md. Said selaku Pengerusi dan Tuan Haji Kamaluddin dilantik sebagai Penaung. Tanah yang dibeli adalah daripada sumbangan penduduk yang telah sama-sama membantu menderma dengan ketetapan bayaran RM5.00 setiap orang berdasarkan kepada setiap ekar tanah yang dimiliki. Hasil sumbangan derma ini, penduduk telah berjaya mengumpul wang sebanyak RM3000.00.
Diatas sebidang tanah yang telah dibeli tersebut, penduduk bersama-sama bergotong-royong mendirikan sebuah bangunan kayu yang mempunyai empat bilik darjah. Selain itu, sebuah rumah untuk guru besar turut dibina. Proses pembinaan ini memakan masa sehingga lima bulan untuk disiapkan.
Sekolah ini telah diberi nama Sekolah Kebangsaan Seri Pengkalan oleh Allahyarham Tuan Syed Esa. Nama ini sesuai kerana Parit Kuda ketika itu merupakan sebuah pengkalan untuk mengangkut batu dari Minyak Beku bagi pembinaan jalan raya Batu Pahat – Muar.
Tuan Haji Ayub bin Harun telah dilantik sebagai Guru Besar pertama bagi sekolah ini. Beliau dibantu oleh empat orang guru dan Jemaah Pengurus dimana pengerusinya ketika itu ialah Allahyarham Wakit bin Ibrahim. Sehingga kini seramai sepuluh orang guru besar telah dan sedang memberikan khidmat di sekolah ini. Murid-murid yang belajar di sekolah ini terdiri daripada anak-anak penduduk Kampung Parit Kuda, Kampung Parit Sangit, Kampung Parit Bisu, Kampung Parit Sidek dan Kampung Parit Sempadan dalam Mukim 1 Lubok, Semerah Batu Pahat.
1511H (Kombat)

Proses penghasilan

Novel ini mengambil masa 40 hari untuk Faisal Tehrani siapkan.
Koyakan Besar

Koyakan Besar merupakan hipotesis kosmologi yang mula diterbitkan pada tahun 2003, mengenai nasib muktamad alam semesta, iaitu jirim alam semesta, dari bintang dan galaksi ke atom dan zarah keunsuran, akan dirobek oleh pengembangan alam semesta pada satu masa akan datang. Secara teorinya, faktor skala alam semesta menjadi tidak terhingga pada masa terhingga pada masa akan datang.
Hipotesis ini amat bergantung kepada jenis tenaga gelap dalam alam semesta. Nilai kunci merupakan persamaan keadaan w, nisbah antara tekanan tenaga gelap dan ketumpatan tenaganya. Pada w < − 1, alam semesta akan dikoyakkan. Tenaga ini dikenali sebagai tenaga fantom, lebih ganas dari kuintesens.
Dalam alam semesta yang dikuasai tenaga fantom, "fabrik" alam semesta mengembang pada kadar yang meningkat. Walau bagaimanapun, ini menunjukkan bahawa saiz alam yang tercerap sentiasa mengecil; jarak ke sisi alam tercerap yang bergerak pada kelajuan cahaya semakin mendekati. Apabila saiz alam tercerap itu lebih kecil dari mana-mana struktur, maka, tiada saling tindak antara bahagian yang terjauh berlaku, sama ada kegravitian mahupun keelektromagnetan), maka mereka akan dikoyakkan.
Mula-mula, galaksi akan terpisah antara satu sama lain. Memang itupun yang berlaku kini, dengan galaksi yang bergerak keluar alam tercerap (lebih kurang 46.5 bilion tahun cahaya jauhnya). Lebih kurang 60 juta tahun sebelum pengakhirannya, graviti akan terlalu lemah untuk memegang Bima Sakti dan galaksi yang lain bersama. Lebih kurang tiga bulan sebelum pengakhiran, sistem suria akan tidak terikat secara graviti lagi. Dalam minit-minit terakhir, bintang dan planet akan dirobek, dan beberapa detik sebelum pengakhiran, atom akan dimusnahkan.
Pengarang hipotesis ini, yang diketuai Robert Caldwell dari Kolej Dartmouth, mengira bahawa pengakhiran alam semesta akan jadi lebih kurang 50 bilion tahun lagi.
Puck, Poland

Puck merupakan sebuah bandar yang terletak di wilayah Pomeranian, Poland.
Pasar Palik

Poskod

Poskod yang digunakan di Pasar Palik adalah 38373. Terdapat 16 buah desa di dalam daerah kecamatan Air Napal.
Colby Taylor

Colby Taylor (lahir pada April 24, 1973, Colorado, Amerika Syarikat) adalah seorang pelakon terbitan lucah gay Amerika.
Pada 2001, dia memenangi anugerah untuk "Babak Seks Dua Terbaik" dengan Travis Wade di Anugerah Grabby untuk persembahannhya dalam filem Falcon Studios The Crush.
Talai

Demografik 2001

Menurut bancian India pada tahun 2001, Talai memiliki bilangan penduduk seramai 2,010. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Talai memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 55% lelaki dan 45% wanita mampu membaca. 15% dari populasi berusia di bawah 6 tahun. (2001)
Urueña

Urueña merupakan sebuah kawasan perbandaran di Sepanyol di Valladolid, di komuniti autonomi Castile dan León.
Keruntuhan World Trade Center

Kedua-dua menara berkembar World Trade Center tumbang pada 11 September 2001, kesan serangan 11 September 2001 angkara al-Qaeda, yang mana pengganas yang bersekutu dengan al-Qaeda merampas empat buah kapal terbang penumpang komersil, kemudian menghempaskan sebuah ke dalam Menara Utara (1 World Trade Center) dan satu lagi ke Menara Selatan (2 World Trade Center). Menara Selatan runtuh pada 9:59 pagi, tak lebih sejam selepas dihempas oleh pesawat yang dirampas itu, kemudian pada 10:28 pagi, Menara Utara pula yang runtuh. Kemudian pada hari itu, 7 World Trade Center runtuh pada 5:21 petang akibat kebakaran yang tercetus apabila menara utara tumbang. Kesan serangan ke atas menara-menara ini, 2,752 orang terkorban, termasuk semua 157 penumpang dan kru yang menaiki kedua-dua kapal terbang. Keruntuhan menara berkembar juga menyebabkan kerosakan menyeluruh di seluruh kompleks dan bangunan-bangunan yang berdekatan. Sisa runtuhan daripada menara yang runtuh itu dengan begitu teruk merosakkan dan menghancurkan puluhan binaan yang berdekatan.
Agensi Pengurusan Kecemasan Persekutuan (FEMA) menyiapkan kajian prestasi bangunan-bangunan yang terbabit pada Mei 2002. Ia membuat kesimpulan bahawa reka bina WTC adalah utuh, dan keruntuhan itu disebabkan sepenuhnya oleh faktor-faktor luar biasa yang di luar kawalan pihak pembina. Sementara menyeru kajian selanjutan, FEMA mengusulkan bahawa keruntuhan ini barangkalinya dimulakan oleh penggoyahan gelegar lantai oleh hempasan kapal terbang. Menurut laporan FEMA, lantai-lantai terputus dari struktur utama bangunan lalu tertimbus di atas satu sama lain, sekaligus memulakan keruntuhan "penkek" yang ber.
Siasatan awal FEMA dikaji semula oleh satu lagi siasatan susulan yang lebih terperinci oleh Institut Piawaian dan Teknologi Kebangsaan (NIST) yang turut berunding dengan entiti-entiti kejuruteraan luar. Siasatan ini selesai pada September 2005. NIST mewajarkan dapatan FEMA terhadap reka bina WTC, dengan mengulas bahawa kekerasan serangan serta magnitud kemusnahannya adalah di luar segala yang dialami di kota-kota Amerika Syarikat pada zaman dahulu. NIST juga menekankan peranan kebakaran itu, tetapi tidak menuding jari kepada keruntuhan gelegar lantai atas keruntuhan WTC. Sebaliknya, NIST mendapati bahawa lantai yang kendur tertarik ke dalam pada tiang-tiang perimeter: "Ini menyebabkan lenturan tiang-tiang perimeter ke dalam serta kerosakan muka selatan WTC 1 dan muka timur WTC 2, yang memulakan keruntuhan setiap satu menara itu."
Pitbull

Konsert di Malaysia

Konsert mereka dinamakan '12 Hours Live with Chivalry' pada 15 Mei 2010 Arena Tertutup Bukit Kiara, Kuala Lumpur.
Pada peringkat awal, kemasukan Pitbull mendakwa telah dua kali ditolak oleh Pusat Permohonan Penggambaran Filem dan Persembahan Artis Luar Negara (Puspal).
Timbalan Presiden PAS Nasharudin Mat Isa membidas Puspal kerana 'mengelak' membuat penjelasan berhubung konsert panjang 12 jam tanpa henti daripada jam 7 petang sehingga 7 pagi pada 15 Mei 2010. Temph masa ini "telah melanggar garis panduan tempoh persembahan sesebuah konsert". Biasanya pihak penganjur atas sebab-sebab tertentu, konsert dibenarkan hanya sehingga 1 pagi. Penganjur mestilah melarang sebarang tingkah laku, percakapan, lirik lagu dan juga pakaian yang mengaibkan atau bersifat lucah.
Angkatan Perpaduan Ummah

Pemimpin utama

Tengku Razaleigh bin Tengku Mohd Hamzah dari parti Semangat 46, ahli parlimen Gua Musang, dari kerabat diraja Kelantan dan berugama Islam dilihat sebagai pemimpin utama APU ini . Kerjasama ini amat longgar dan tidak mendapat sokongan penduduk Malaysia bukan Islam. Ketika itu PAS masih enggan bekerjasama dengan DAP dan yang seumpamanya.

Semangat 46 dalam APU

Parti Semangat 46 hanyalah serpihan ahli UMNO atau dikenali sebagai Team B UMNO. Semangat 46 dilihat sebagai parti sekular iaitu tidak memperjuangkan undang-undang hudud dan negara Islam berbanding dengan PAS. Antara pemimpin S46 ialah Tengku Razaleigh bin Tengku Mohd Hamzah dan Datuk Sri Rais Yatim.
Selain bergabung dengan APU, S46 juga bergabung dalam parti pembangkang lain DAP, Parti Bersatu Sabah (PBS), IPF (Indian Progressive Front), PSRM dan Kimma di bawah jenama yang berbeza, Gagasan Rakyat untuk berjuang di peringkat nasional.

PAS dalam APU

Dato Fadzil Mohd Noor selaku Presiden PAS setuju bergabung dengan S46 membentuk Angkatan Perpaduan Ummah yang nampaknya lebih Islamik. PAS enggan bergabung dengan DAP kerana dasar DAP secara terang-terang dan konsistan menolak pemerintahan Islam.
Ramai juga yang membantah penyatuan PAS dengan APU. Antaranya ialah cikgu Musa Salleh (bekas Yang Dipertua Pas Kawasan Pasir Puteh) dan Wan Ismail Wan Ahmad, bekas AJK Dewan Ulama Pas Kelantan.Mereka menuduh Pas telah lari daripada prinsip perjuangan asal sejak penubuhannya pada 1951 kerana bergabung dengan Semangat 46 yang dianggap parti sekular sama seperti UMNO. Kumpulan itu menggelar mereka sebagai 'Pas 51' sebelum ditukar kepada Islah. Cikgu Musa kemudian menubuhkan Angkatan Keadilan Insan Malaysia (Akim).